CELEX: 32017R2248
Language: sl
Date: 2017-11-30 00:00:00
Title: Izvedbena uredba Komisije (EU) 2017/2248 z dne 30. novembra 2017 o uvrstitvi določenega blaga v kombinirano nomenklaturo

8.12.2017   
               
               
                  SL
               
               
                  Uradni list Evropske unije
               
               
                  L 324/14
               
            IZVEDBENA UREDBA KOMISIJE (EU) 2017/2248
      z dne 30. novembra 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 30. novembra 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Poimenovanje blaga
                  
                  
                     Uvrstitev
                     (oznaka KN)
                  
                  
                     Razlogi
                  
               
                     (1)
                  
                  
                     (2)
                  
                  
                     (3)
                  
               
                     Izdelek (pritrditvena zanka iz žice z mrtvim koncem) je sestavljen iz 6 žic z debelino po 3,25 mm.
                     Žice so iz galvaniziranega hladno vlečenega karbonskega jekla. Tečejo vzporedno ena ob drugi in so prevlečene s cinkom. Po dolžini so rahlo torzijsko zavite in ukrivljene v obliko „U“.
                     Izdelek se uporablja za učvrstitev lesenih telegrafskih drogov – žica se tesno torzijsko zavije skupaj, tako da postane vpredena žica.
                     (glej sliki) (*1)
                     
                  
                  
                     7326 20 00 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 7326  in 7326 20 00 .
                     Uvrstitev pod tarifno številko 7312  kot vpredena žica, vrvi in kabli, pleteni trakovi ipd. je izključena, ker izdelek ni tesno torzijsko zavit (glej tudi pojasnjevalne opombe harmoniziranega sistema k tarifni številki KN 7312 , prvi odstavek, in pojasnjevalne opombe kombinirane nomenklature k tarifnim podštevilkam 7312 10 61  do 7312 10 69 ). Tesno torzijsko zavit je šele, ko je pritrjen na telegrafski drog.
                     Izdelek se zato uvršča pod oznako KN 7326 20 00  kot drugi izdelki iz železne ali jeklene žice.
                  
               
            
         
            (*1)  Sliki sta zgolj informativni.